kardosdrur/scandi-wiki huggingface dataset:
J.A. Stillmann

Johan Andreas Stillmann (5. maj 1822 i København – 11. november 1875 på Frederiksberg) var en dansk arkitekt, der var elev af P.C. Hagemann og tilknyttet Tivoli. Han var gift med balletdanserinden Laura Stillmann.

J.A. Stillmann var søn af toldbetjent Niels Andreas Stillmann og Nicoline Werliin. Han var elev fra Efterslægtselskabets Skole, lærling hos murermester Gottfried Schaper fra 1840; optaget på Kunstakademiet 1837, i 1. bygningsklasse oktober 1839, i 2. bygningsklasse oktober 1841, i medailleklasse december 1843, i arkitekturklasse 1849. Han vandt den lille sølvmedalje marts 1844 og den store sølvmedalje marts 1848. Stillmann var tegner og konduktør hos P.C. Hagemann, bl.a. ved opførelsen af Slagterboderne af støbejern på Nikolaj Plads 1845-46) til 1853 og ved den store udvidelse af Tivolis Koncertsal hvor Stillmann var ansvarlig for glas- og jernkonstruktionen. Stillmanns væsentligste indsats var Københavns første praktisk indrettede 3-4 etages skoler, opført i blankmur i nøgternt formsprog med klasseværelser lagt langs midterkorridorerne. Hans formsprog er præget af Hagemanns senklassicistiske stil, der også til tider var iblandet visse eksotiske elementer, og er kendetegnet ved en fantasifuld brug af murstenen.

I 1873 blev han konstitueret og 1874 udnævnt som bygningsinspektør på Frederiksberg, men døde året efter. De fleste af hans kendte huse er revet ned, men der findes uden tvivl en række bygninger, som mangler at blive tilskrevet Stillmann, bl.a. en mængde villaer på Frederiksberg.

Han blev gift 13. april 1852 i København med balletdanserinde Laura Jasmine Henriette Stramboe, datter af balletdanser Johan Adolph Frederik Stramboe og figurantinde Sophie Frederikke Svanemann. Han og hustruen er begravet på Holmens Kirkegård i København. 

Han udstillede tegninger på Charlottenborg Forårsudstilling 1844, 1848 og 1863 og posthumt på Raadhusudstillingen 1901.

Værker 
 Skolen i Nørre Allé 7, København, nu medborgerhus (1856-57, ombygget 1876-77, udvidet 1896)
 Glassalen i Tivoli (Tivolis 2. koncertsal) (1863, ombygget 1886 og 1902, nedbrændt 1944 efter schalburgtage, genopbygget 1947 af Poul Henningsen)
 Bazarbygningen i Tivoli (efter H.C. Stillings fratræden, 1863)
 Skt. Annæ Vester Kommuneskole (nu KBH ungdomsskole 2), i Fredericiagade 39/Hindegade 4, København (1864)
 Skolen på Howitzvej 8, Frederiksberg (1874, nedrevet 1953)
 Hjørnehuset Niels Ebbesens Vej 14, Frederiksberg (1868-70, ombygget)
 Frederiksgade 19-21, København (1869-70)
 Grosserer A.C. Haunstrups Gård, Holbergsgade 4 (nedrevet 1938)

Tilskrivninger 
 Vodroffsvej 5-7, Frederiksberg (1867-69, af Stillmann eller Vilhelm Friederichsen)

Projekter 
 Bygninger i Jernbanegade, København (1863)
 Taarbæk Kapel (1864)
 Mindesmærke over de i krigene 1848-50 og 1864 faldne krigere (sammen med professor Andreas Kolberg, 1865)
 Kunst- og Industriudstillingsbygning til Den nordiske Industri- og Konstudstilling i Kjøbenhavn 1872 (præmieret)
 Dragør Kirke (1875)

Kilder 
 Weilbachs Kunstnerleksikon 1947

Eksterne henvisninger 
 

Arkitekter fra Danmark
Personer fra København
Danskere i 1800-tallet
Historicistiske arkitekter
Embedsmænd fra Danmark
Post Danmark Rundt 2009

Post Danmark Rundt 2009 var den 19. udgave af det danske cykeletapeløb Post Danmark Rundt, som blev kørt i perioden onsdag den 29. juli – 2. august med opløb på Frederiksberg. 

Kongeetapen i Post Danmark Rundt 2009 blev kørt den 31. juli fra Århus til Vejle over 185 km. Deltagerne skulle gennemføre en meget krævende rute med afslutning på den berygtede Kiddesvej med sine 21 % i stigning og tusindvis af tilskuere i vejkanten.

Etaper

Klassementerne og trøjernes fordeling gennem løbet 
Dette er en oversigt over stillingen i de forskellige klassementer gennem løbet. Point- (spurter), bakke- og figtherkonkurrencen blev alle tildelt den rytter, der havde flest point i den pågældende konkurrence. De sidste tre (gul, ungdom og hold) blev tildelt efter rytternes tider.

Resultater

Sammenlagt

Pointkonkurrencen

Bakkekonkurrencen

Ungdomskonkurrencen

Fighterkonkurrencen

Holdkonkurrencen

Hold 

 havde oprindeligt meldt sin ankomst til løbet, men meldte fra, da man ikke kunne stille hold .

Referencer

Eksterne henvisninger
Charlottes tryllespind (film fra 2006)

Charlotte's Web er en real-/computeranimeret film, baseret på E.B. Whites populære bog af samme navn. Den blev distribueret af Gary Winick og produceret af Paramount Pictures, Walden Media, The Kerner Entertainment Company og Nickelodeon Movies. Screenplayet er af Susannah Grant og Karey Kirkpatrick, baseret på Whites bog.

Det er den anden filmudgave af Whites bog, med forgængeren værende en tegnefilm fra 1973, produceret af Hanna-Barbera for Paramount Pictures.
Den blev udgivet i Schweiz, Spanien og Holland af Universal Pictures.

Skuespillere

Mennesker 
 Dakota Fanning (Fern Arable)
 Kevin Anderson (John Arable, Fern's far)
 Beau Bridges (Dr. Dorian)
 Louis Corbett (Avery Arable)
 Essie Davis (Mrs. Arable, Fern's mor)
 Siobhan Fallon Hogan (Mrs. Zuckerman)
 Gary Basaraba (Homer Zuckerman)
 Nate Mooney (Lurvy Zuckerman)

Dyr 
 Dominic Scott Kay (Grisen Wilbur)
 Julia Roberts (Edderkoppen Charlotte A. Cavatica )
 Steve Buscemi (Rptten Templeton )
 John Cleese (Fåret Samuel)
 Oprah Winfrey (Gåsen Gussie)
 Cedric the Entertainer (Gåsen Golly)
 Kathy Bates (Koen Bitsy)
 Reba McEntire (Koen Betsy)
 Robert Redford Jr. (Hesten Ike)
 Thomas Haden Church (Kragen Brooks)
 André Benjamin (Kragen Elwyn)
 Abraham Benrubi (Grisen Uncle)

Se også 
 Willys Store Eventyr - Grisen, der fik lov at leve 2

Eksterne henvisninger 
 
 Filmens officielle hjememside 

Amerikanske film fra 2006
Animationsfilm fra USA
Film baseret på bøger
Engelsksprogede film
Willys Store Eventyr - Grisen, der fik lov at leve 2

Willys Store Eventyr – Grisen, der fik lov at leve 2 (eng: Charlotte's Web 2: Wilbur's Great Adventure) er en tegnefilm fra 2003 og efterfølgeren til Hanna-Barbra filmen Charlottes tryllespind fra 1973. Den blev produceret af Paramount Pictures, Universal Pictures, Universal Cartoon Studios og Nickelodeon; og udgivet af Paramount Home Entertainment i USA og Universal Studios Home Entertainment i resten af verden.

Stemmer 
 Anndi McAfee som Joy
 David Berón som Wilbur
 Julia Duffy som Charlotte
 Dawnn Lewis som Bessie
 Amanda Bynes som Nellie
 Maria Bamford som Aranea 
 Laraine Newman som Gwen
 Nika Futterman som Baby Rats
 Rob Paulsen som ræven Farley
 Debi Derryberry som Fern Arable
 Brenda Vaccaro som Mrs. Hirsch
 Jerry Houser som Mr. Zuckerman
 Charles Adler som Templeton og Lurvy
 Harrison Chad som lammet Cardigan
 Valery Pappas som kylling

Soundtrack 
 "It's Not So Hard To Be A Pig"
 "Watch Out Wilbur the Pig!"
 "It's Good To Be Me"
 "Charlotte's kids"

Referencer

Se også 
 Charlottes tryllespind
 Charlottes tryllespind (film fra 2006)

Eksterne henvisninger 
 

Amerikanske film fra 2003
Tegnefilm fra USA
Engelsksprogede film
Løvernes Konge 3: Hakuna Matata

Løvernes Konge 3: Hakuna Matata (kendt som The Lion King 1½ i USA) er en amerikansk tegnefilm, udgivet af Walt Disney Home Entertainment den 10. februar 2004. DVD'en blev udgivet på Disney Vault i januar 2005. Filmens historie kører parallelt med historien i Løvernes Konge fra 1994, og fokuserer på surikat/vortesvin duoen Timon og Pumba før og samtidig med begivenhederne fra den originale film. Filmen har samme begyndelse som den originale film, med den undtagelse at Timon og Pumba vises som silhuetter i forgrunden, som var de i en biograf.

Filmen er muligvis inspireret af Tom Stoppards stykke, Rosenkrans og Gyldenstjerne er døde, hvori figurene ses i alle de større begivenheder i stykket Hamlet, som den originale Løvernes Konge var inspireret af.

Medvirkende 

I Øvrigt Medvirkende
 Søren Ulrichs
 Vibeke Dueholm
 Søren Sætter-Lassen
 Timm Mehrens
 Julian K.E. Baltzer
 Rasmus Albeck
 Puk Scharbau
 Lena Brostrøm
 Dorthe Hyldstrup
 Peter Bom
 Mads Lumholt
 Trine Dansgaard
 Johnny Jørgensen
 Nicoline Møller
 Lise Nees
 Pia Scharling
 Brian Grønbæk Jensen
 Søren Launbjerg

Soundtrack 
Filmens soundtrack, The Lion King 1½: Songs From Timon and Pumbaa's Hilarious Adventure, blev udgivet på CD af Disney Records den 10. februar, 2004. Det inkludere to sange fra den originale film, "That's All I Need" og "Hakuna Matata", blev genindspillet af Nathan Lane til filmen. Resten af soundtracket indeholder en række R&B-sange, inklusiv en genindspilning af Kool & the Gang klassikeren "Jungle Boogie" af kunstneren French, og to instrumentale stykke af komponisten Don Harper.

 "Grazing In The Grass" (Raven-Symoné) 
 "Digga Tunnah Dance" (Lebo M and Vinx) 
 "That's All I Need" (Nathan Lane) 
 "Hakuna Matata" (Lane, og Ernie Sabella) 
 "The Lion Sleeps Tonight" (Lebo M) 
 "Jungle Boogie"
 "Timon's Traveling Theme" 
 "The Good, The Bad, And The Ugly"

Referencer

Se også 
 Løvernes Konge 2: Simbas stolthed

Eksterne henvisninger 
 

Amerikanske film fra 2004
Disney tegnefilm
Erica Durance

Erica Durance (født 21. juni 1978) er en canadisk skuespiller. Hun er bedst kendt for sin rolle som Lois Lane i tv-serien Smallville.

Hun er født Calgary, og opvoksede i Three Hills, Alberta.

Karriere 
Efter at have færdiggjort high school, flyttede Durance til Vancouver, British Columbia, for at forfølge in karriere som professionel skuespiller. Hun fortsatte med at studere skuespil, startende med baggrundsarbejde, dernæst reklamer og til sidst gæsteroller, med bedre roller for hver gang.

I 2004 fik hun en gæsteroller i The Chris Isaak Show hvor hun spillede Ashley, en kvinde der skulle på date med Chris. I Tru Calling, var hendes rolle en deltager i en skønhedskonkurrence overfor Eliza Dushkus rolle. På Sci-Fi Channel, spillede hun en intergalaktisk bibliotekar i Andromeda og i Stargate SG-1 spillede hun en kvinde Teal'c forelskede sig i. Hun spillede også en søster til en af hovedpersonerne i den canadiske tv-serie The Collector. 

Durance er nok bedst kendt for sin rolle som Lois Lane i WB (nu CW) serien Smallville. Hun var en fast gæstestjerne i fjerde sæson (2004-05) og fik en fast rolle fra og med sæson fem til sæson ni (2005-09).

Durance medvirkede i The Howard Stern Show i september 2004 efter hun allerede havde indspillet flere episoder af Smallville. Hun har også medvirket i flere film hvor hun er blevet krediteret som Erica Parker, bl.a. horrorfilmen, House of the Dead (2003), hvori hun optræder topløs.

Ægteskab 
Parker var efternavnet på hendes første ægtemand, hvilket hun tog som sit eget da hun giftede sig med Wesley Parker i 1996; de blev separeret i 2001 og skilt.
Durance giftede sig for anden gang 8. januar 2005, med den canadiske skuespiller David Palffy. De bor i Vancouver.

Filmogragi 
 Robin Hood: Beyond Sherwood (tv-film fra 2009) som Lady Marion 
 Final Verdict (tv-film fra 2008) som Assistant District Attorney
 Sleeping with the Lion (film fra 2009) som Chandler Vick 
 Ecstasy (TBD) som Heather
 I Me Wed (tv-film fra 2007) som Isabel
 The Butterfly Effect 2 (film fra 2006) som Julie Miller
 Island Heat: Stranded (tv-film fra 2006) som Carina
 House of the Dead (film fra 2003) som Johanna
 Devil Winds (tv-film fra 2003) som Kara Jensen
 The Untold (film fra 2002) som Tara Knowles

Tv optrædender 
 Smallville som Lois Lane (2004—)
 Tru Calling som Angela Todd i "Drop Dead Gorgeous" (EP#1.13)
 Andromeda som Amira i "Time Out of Mind" (EP#4.20) 
 Stargate SG-1 som Krista James i "Affinity" (EP#8.7) 
 The Collector som Rachel Slate i "Another Collector" (EP#1.13)
 The Chris Isaak Show som Ashley i "Let the Games Begin" (EP#3.3)
 The Howard Stern Show som hende selv (21. august 2004)
 111 Gramercy Park (2003) som Maddy i "Pilot" (EP#1.1/unaired)
 Kokanee Beer Glacier Girls (200?) som Glacier Girl (flere reklamer)

Eksterne henvisninger 

 
 Erica Durance cast bio on The CW 
 Erica Durance  på TV.com

Skuespillere fra Canada
Tv-skuespillere fra Canada
Personer fra Calgary
Susse Budde

Susse Budde (født 26. juli 1973 i Dallas, Texas) er en amerikansk skuespiller. Hun har bl.a. gæsteoptrædet i Lost, NCIS og Two and a Half Men.

Eksterne henvisninger 
 

Filmskuespillere fra USA
Keith Scott

Der er flere personer med navnet Keith Scott:

 Keith Scott (One Tree Hill) – Fiktiv person i TV-serien One Tree Hill
 Keith Scott (guitarist) – Canadisk guitarist
Elmelunde Kohave

Elmelunde Kokave eller Kohaveskoven er en skov nord for Elmelunde by på Møn. Skoven tilhører godset Nordfelt. Klos op af skoven ligger Nordfeldt Strand - en smuk og stenet strand.

Skove i Danmark
Møn
Gammelsø Mose

Gammelsø Mose er et, ved et opført havdige inddæmmet, tørlagt og dyrket areal i den nordvestlige del af Elmelunde Sogn på Møn. Området gennemskæres af en å og afvandingskanal. Lokaliteten afgrænses delvis  mod nord af markvejen (cykelrute 58) nær Møns nordkyst, mod vest af Klostervej, mod syd af skovene Ridefoged Lukke og Spejlsby Skov og mod øst af Oregårdsvej. 
 

Lokaliteter på Møn
Moser i Danmark
Ridefogedlukke

Ridefogedlukke er en skov beliggende nordvest for bebyggelsen Østermark i Elmelunde Sogn på Møn. Den tilhører godset Nordfelt.

Skove i Danmark
Møn
Akademie der Künste

Akademie der Künste i Berlin blev grundlagt i 1696 af kurfyrste Frederik 1. af Preussen. Dets nuværende præsident er Adolf Muschg, som fulgte efter György Konrád i 2003.

Det uddeler et stort antal priser.

Eksterne henvisninger 
 Akademie der Künste
 Medlemmer

Akademier
Bygninger, konstruktioner og anlæg i Berlin
Etableret i 1696
Philadelphus x purpureomaculatus

 
Philadelphus x purpureo-maculatus er en krydsning af Philadelphus x lemoinei og Philadelphus coulteri og opstod i 1902 . Væksten består af oprette hovedskud og tæt forgrenede, lidt overhængende sideskud. Den kaldes også Philadelphus 'Belle Etoile'.

Beskrivelse 
Barken er først lysegrøn, så lysebrun og med tiden næsten sortbrun. Knopperne er modsatte, små og ægformede. Bladene er ægformede til ovale med næsten hel rand. Oversiden er græsgrøn, mens undersiden er lyst grågrøn. 

Blomstringen sker i juni-august. Blomsterne sidder enkeltvis eller op til 3 sammen i bladhjørnerne. De er regelmæssige og 4-tallige med hvide kronblade, der har en rød plet på den nederste fjerdedel. Hybriden sætter normalt ikke frugt.

Da planten udelukkende bliver formeret ved stiklinger, har den altid et trævlet rodnet. Blomsterne dufter svagt, men behageligt.

Højde x bredde og årlig tilvækst: 1,50 x 1,50 m (25 x 25 cm/år).

Hjemsted 
Krydsninger har intet økologisk hjemsted. Denne er opstået i den franske planteskole Lemoine.

Anvendelse 
Busken er lav og forholdsvis langsomtvoksende. Det gør den meget anvendelig i forgrunden af busketter. Desuden kan den bruges enligt eller mellem andre planter til afskæring.

Haveplanter
Buske
Hvide blomster
Max von Schillings

Max von Schillings (født 19. april 1868 i Düren i Rheinland, død 24. juli 1933 i Berlin) var en tysk komponist, dirigent og teaterchef.

Biografi 
Schillings studerede i Bonn og München, blev leder af Stuttgart Hofopera indtil 1918 og fra 1919 (1918?) af Statsoperaen i Berlin; også på kunstrejser er han optrådt som koncertdirigent; han fik oprindelig et navn ved operaerne Ingwelde (1895) og Der Pfeifer-tag (fremført i Schwerin af Hermann Zumpe, 1899), arbejder, der, uagtet deres komponist er kendelig fanget af Wagnersk ånd og teknik, regnes blandt de mere fremragende af moderne tyske musikdramaer.

Schillings har desuden skrevet udmærket musik til Sofokles’ Kong Oidipos og Aischyloses Orestiade, endvidere en symfonisk fantasi Meergruss und Seemorgen, Ein Zwiegespråch for violin og cello med orkester, melodramaet Das Hexenlied og senere operaen Moloen og Mona Lisa, hvilken sidste (i
moderne "Kino"-retning) gjorde særlig lykke og opførtes rundt om i Tyskland; af Schillings’ andre værker kan fremhæves Erntelieder, Glockenlieder, Hochzeitslied (for kor, soli og orkester), violinkoncert samt forskellige sange. Fra marts 1933 til sin død i juli samme år var Schillings teaterchef for Deutsche Oper Berlin, og fra 1918 til 1925 havde han virket som teaterchef for Staatsoper Unter den Linden, som efterfølger til vennen Richard Strauss.

Max von Schillings var modstander af Weimarrepublikken og erklæret antisemit; fra 1932 til sin død i juli 1933 fungerede han som præsident for Akademie der Künste i Berlin, og under hans embedsperiode dér begyndte udelukkelsen af jødiske og utilpassede kunstnere (ty. "unangepasster Künstler": Käthe Kollwitz, Heinrich Mann, Ricarda Huch, Alfred Döblin, Thomas Mann, Max Liebermann, Alfons Paquet, Franz Werfel, Jakob Wassermann). Det ramte også to komponistlærere Arnold Schönberg og Franz Schreker.

Note

Kilde 
 Opslag af kontorchef W. Behrend i Salmonsen (Salmonsens Konversationsleksikon, 2. udgave, bd. 20, s. 1093)

Romantikkens komponister
Operakomponister fra Tyskland
Dirigenter fra Tyskland
Tyskere i 1800-tallet
Tyskere i 1900-tallet
Æresdoktorer
Nazister fra Tyskland
Automatisk vagtplanlægning

šAutomatisk vagtplanlægning er et kombinatorisk optimeringsproblem, med multiple mulige løsninger. At der er mange løsninger, betyder ikke at der er mange løsninger, der kan anvendes i praktisk. For udtale sig om hvilken af løsninger, der er bedst er det nødvendigt med en metrik til at måle hvor god den enkelte løsning er. Det kan f.eks. være en metrik der måler medarbejdernes tilfredshed med planen. I automatisk vagtplanlægning skal der tages hensyn til mange forhold. Det drejer sig bl.a. om arbejdstidsregler, aftalt arbejdstid, aftalt frihed, kvalifikationer og behov for ressourcer. For at løse et vagtplanlægningssystem opstilles der først en model for problemet. Typisk med en omkostningfunktion, der skal minimeres. Det kan f.eks. være lønudgiften. Efterfølgende skal alle de bibetingelser, der skal opfyldes for at problemet kan løses formuleres. F.eks. at en person ikke kan have flere vagter på samme tid, at en person får nok vagter til at personens normeringtid bliver opfyldt, at 11-timers reglen bliver overholdt, at der er personer på vagt til at dække behovene, etc, etc. Efter endt problemformulering kan der vælges forskellige metoder til at løse problemet. Mange forskellige heuristiske algoritmer kan generere vagtplaner.

Inden for operationsanalyse er vagtplanlægning et helt fagområde, det har endda fået sit eget navn: assignment problem.  

Erhvervsprogrammer
Australian Open-mesterskabet i damesingle 2009

Australian Open 2009 i damesingle var en del af Australian Open 2009. Det var 83. gang der blev spillet om damesingletitlen ved Australian Open, og turneringen blev afviklet i to faser. Først spilledes kvalifikationen, hvor 96 spillere spillede om 12 ledige pladser i hovedturneringen. I hovedturneringen fik de tolv kvalifikanter selskab af 108 spillere, der havde sikret sig direkte adgang til hovedturneringen på grundlag af deres verdensranglisteplacering, samt otte spillere, som deltog på et wildcard. Hovedturneringen havde således deltagelse af 128 spillere.

Turneringen blev vundet af den 2.-seedede amerikaner Serena Williams, som i finalen vandt 6-0, 6-3 over 3.-seedede Dinara Safina fra Rusland. Sejren var Serena Williams' fjerde titel i damesingle ved Australian Open og hendes 10. grand slam-titel i damesingle i alt. Dinara Safina spillede sin kun anden grand slam-finale – den første var ved French Open 2008, hvor hun tabte til Ana Ivanović.

Australske Jelena Dokic, som efter en periode med familiære problemer spillede sin første grand slam-turnering siden 2006, var turneringens store overraskelse. Dokic havde vundet et wildcard til hovedturneringen ved det australske wildcard-playoff, og hun fortsatte sejrsstimen i hovedturneringen, hvor hun bl.a. besejrede tre seedede spillere på sin vej til kvartfinalen, hvor hun imidlertid tabte til den seneste finalist, Dinara Safina.

Eneste danske deltager var Caroline Wozniacki, som nåede tredje runde, hvor hun tabte til Jelena Dokic i tre sæt. Den forsvarende mester, Marija Sjarapova, stillede ikke op i årets turnering på grund af en skulderskade.

Hovedturnering

Første fjerdedel

Anden fjerdedel

Tredje fjerdedel

Fjerde fjerdedel

Kvartfinaler, semifinaler og finale

Kilde / eksterne henvisninger 
 Australian Open – Draws – Women's singles 

Damesingle 2009
2009
WTA Tour 2009
Korsør AM

Korsør Atletik & Motion, blev oprettet i 1960 og hed i de første mange år Korsør Atletik Klub, men i 1989, ændrede klubben sig til en Atletik og Motion klub, hvorved klubben kom til at hedde Korsør Atletik & Motion, i samme åndedrag fik klubben sin nuværende klubdragt.

Danske mesterskaber 
 2003 3000 meter forhindringsløb Louise Mørch 11:25.98  
 2003 10 km Louise Mørch 36.16 
 2012 Syvkamp inde Martin Grønne 3672 
 1974 10.000 meter Peer Bagge 29:40.4
 1976 10.000 meter Peer Bagge 30:06.4  
 1978 200 meter Ole Christensen 22.61  
 1980 400 meter Ole Christensen 49.26  
 1997 800 meter Martin Pedersen 1:53.19  
 1998 800 meter Martin Pedersen 1:52.59 
 1998 800m inde Martin Pedersen 1:55.15 
 2001 Diskoskast Maria Sløk Hansen 36,99
 2003 1500 meter Louise Mørch 4:31.71  
 2003 5000 meter Louise Mørch 17:17.35  
 2011 Syvkamp inde Martin Grønne 4653  
 1999 800 meter Martin Pedersen 1:58.90
 1999 800 meter inde Martin Pedersen 1:55.95    
 2000 1500 meter Louise Mørch 4:38.63  
 2003 10.000 meter Louise Mørch 35:45.73  
 2004 800 meter inde Martin Pedersen 1:56.44    
 2005 Femkamp Christian Lauge Laugesen  3070

Ekstern henvisning 
Klubbens hjemmeside

Atletikklubber i Danmark
AM
Sophie Hedevig af Danmark

Prinsesse Sophie Hedevig (28. august 1677 – 13. marts 1735) var en dansk prinsesse, der var datter af Christian 5. og dronning Charlotte Amalie af Hessen-Kassel.

Biografi 

Prinsesse Sophie Hedevig blev født den 28. august 1677 på Københavns Slot som datter af Kong Christian 5. og Charlotte Amalie af Hessen-Kassel. Hun forblev ugift, da hun blandt andet ikke ville opgive sin lutherske tro for at indgå et påtænkt ægteskab med den tysk-romerske kejser, Josef 1.. I 1698 var der planer om, at hun skulle ægte sin fætter, kong Karl 12. af Sverige, men han ønskede ikke at gifte sig.

Hun arvede blandt andet Vemmetofte og Charlottenborg efter sin yngste bror, prins Carl. Hun oprettede Vemmetofte Frøkenkloster.

Hun arvede landstedet Blågård efter sin bror og testamenterede det til sin gode ven overkammerherre Carl Adolph von Plessen. Eftertiden har ment, at der kan have været tale om et hemmeligt ægteskab mellem de to.

Prinsessen var også en glimrende portrætmaler, og flere af hendes værker opbevares på Rosenborg slot i København.

En af bastionerne på Christianshavns Vold blev navngivet efter hende: Sofie Hedevigs Bastion. Det er den tredje bastion nordøst for broen mellem Christianshavn og Amager.

Prinsesse Sophie Hedevig døde som 57-årig den 13. marts 1735 på Charlottenborg i København.

Kilder

Litteratur

Eksterne henvisninger 

Huset Oldenburg
Prinsesser fra Danmark
Malere fra Danmark
Danskere i 1600-tallet
Danskere i 1700-tallet
Portrætmalere
Personer fra København